పార్క్ చాన్-వుక్ (దర్శకుడు)
పార్క్  పుట్టి పెరిగింది దక్షిణ కొరియా రాజధాని సియోల్ నగరంలో. సోమ్గాంగ్ యూనివర్శిటీలో తత్వశాస్త్రాన్ని చదువుకున్నాడు. అక్కడే తను సోమ్గాంగ్ సినిమా క్లబ్ ని మొదలు పెట్టి సినిమాలకు సంబంధించిన సంపాదకీయాలు ప్రచురిస్తుండేవాడు. తను మొదట కళా విమర్శకుడినవుదామనుకున్నాడు. కాని ఆల్ఫ్రెడ్ హిచ్కాక్ యొక్క్ చిత్రం "వెర్టిగో" చూసి సినీ దర్శకుడినవ్వాలని నిశ్చయించుకున్నాడు. విద్య పూర్తయిన తరువాత సినిమాలకు సంబంధించిన వ్యాసాలు వ్రాస్తూ సహాయ దర్శకుడిగా పని చేయడం మొదలు పెట్టాడు. ఆ తరువాత తను దర్శకుడిగా మొట్టమొదటి చిత్రం "ది మూన్ ఇస్ ది సన్స్ డ్రీమ్(1992) లో తీసాడు. ఆ తరువాత ట్రయో అనే చిత్రాన్ని తీసాడు. పార్క్ తను దర్శకుడిగా ఆరంగ్రేటం చేసిన మొదట్లో తీసిన చిత్రాలు పెద్దగా వసూళ్ళు సాధించలేకపోయాయి. పార్క్ కి దర్శకుడిగా మంచి గుర్తింపు తెచ్చిన చిత్రం "జాయింట్ ఏరియా సెక్యూరిటీ" ఈ చిత్రం విమర్శకుల ప్రశంసలతో పాటు మంచి వసూళ్ళూ రాబట్టింది. ఆ తరువాత తీసిన చిత్రాలు "సింపతీ ఫర్ మిస్టర్ వెన్జెన్స్" "ఓల్డ్ బాయ్" మరియు "లేడీ వెన్జెన్స్" ప్రపంచ వ్యాప్తంగా పార్క్ కి మంచి గురింపు తెచ్చిపెట్టాయి. 
2004లో "హాలీవుడ్ రిపోర్టర్" పత్రికకు ఇచ్చిన ఇంటర్వ్యూలో దర్శకుడిగా తన మీద సోఫోకల్స్, షేక్ స్పియర్, ఫాంజ్ కాఫ్కా, దాస్తొయెవ్‌స్కీ, బాల్జాక్, మరియు కర్ట్ వోన్గెట్ యొక్క ప్రభావం వుందని తెలిపాడు.
మాంచెస్టర్
"మై సన్, మై సన్!" వంటి అనేక హాలీవుడ్ చిత్రములలో కూడా మాంచెస్టర్ కనిపిస్తుంది (1940), ఈ చిత్రానికి చార్లెస్ విడోర్ దర్శకత్వం వహించాడు మరియు బ్రియాన్ ఆహెర్నే మరియు లూయిస్ హేవార్డ్ నటించారు. "గ్రాండ్ హోటల్" (1932) లో కూడా, వాలెస్ బీరి తరచుగా "మాంచెస్టర్!" అని కేకలు వేస్తాడు. ఎవాన్ మాక్ గ్రెగార్ నటించిన "వెల్వెట్ గోల్డ్ మైన్", మరియు సర్ అలెక్ గిన్నిస్ యొక్క "ది మాన్ ఇన్ ది వైట్ సూట్" లలో కూడా దీని ప్రస్తావన ఉంది. ఇటీవలే, 2002 లో వచ్చిన చిత్రం "28 డేస్ లేటర్"లో ఉవ్వెత్తున ఎగిసిపడే అగ్నికీలలు మాంచెస్టర్ నగరమంతటినీ ముంచెత్తుతాయి. 2004 లో వచ్చిన జపనీస్ యానిమేటెడ్ చిత్రం "స్టీంబాయ్" పారిశ్రామిక విప్లవ సమయంలోని, మాంచెస్టర్ లో ఉన్నట్లు చిత్రీకరించబడింది. మాంచెస్టర్ అంతర్జాతీయ చలనచిత్రోత్సవం కూడా ఈ నగరంలోనే జరుగుతుంది మరియు కామన్వెల్త్ ఫిలిం ఫెస్టివల్ ఇక్కడే నిర్వహించబడింది.